# Emilie Bieber

Emilie Bieber (Hanburgo, Alemania, 1810eko urriaren 6a – ib. 1884ko maiatzaren 5a) ekintzaile eta argazkilari alemaniarra zen, XIX. mendeko aitzindari bat. Argazki-estudio bat ireki zuen Hanburgon 1852an, 1938 arte iraun zuena, eta bere familiarena izaten jarraitu zuena.

## Biografia

Emilie Bieber 1810ean jaio zen. Ez dago informazio handirik ekintzaile eta argazkilari profesional gisa hasi aurretiko bere ibilbideari buruz. 1852ko irailaren 16an, Adelgunde Koettgen-ekin, dagerrotipo estudio bat ireki zuen Hanburgoko Großen Bäckerstraße 26. zenbakian, argazkilaritza ia gizonek baino ez zuten garai batean. Alemaniako lehen emakume argazkilari profesionaletako bat izan zen. Dagerrotipoak batzuetan eskuz koloreztatzen ziren. Adelgunde Koettgenek egiten zituen ikuspegi-hartualdiak hasieran, eta Emilie Bieber, berriz, enpresako gerentea zen. Adelgunde Koettgen Gustav Adolf Koettgen (de) margolari erretratistaren emaztea zen. Koettgen talde «komunistetan» ibiltzen zen, Karl Marxek eta Friedrich Engelsek sortutako Kommunistisches Korrespondenz-Komite (de) direlakoetan. Eta Justus Wilhelm Lyra (de) konpositorearen ahizpa ere bazen. Adelgunde Koettgenek eta haren familiak ez zutenez Hanburgon bizitzeko baimen iraunkorrik lortu, beharrezkoa garai hartan senarraren aktibismoa zela eta, 1854ko udaberrian Emilie Bieber-ekin sortutako enpresa utzi eta familiarekin Düsseldorfera joan behar izan zuen.
Hasieran, bere negozioek ez zuten oso ondo funtzionatzen. Emilie Bieberrek dagerrotipo estudioa saldu nahi bazuen ere, eta igarle baten animoak jaso zituen, zeinak "estudioaren aurrean auto asko zain" zeudela ikusten zuen. Bere tailerreko lanak erakutsi zituen erakusketa batzuetan, Londresen, Parisen, Berlinen, Hanburgon, Vienan, Altonan eta abarretan. (1869an, Société française de photographie elkarteak Parisen antolatutako erakusketan, 84 erakusketaritatik 3 emakume baino ez zeuden, tartean bera), eta kritikak berak egindako lanen hauteman zuen. 1872an, Prusiako Frédéric-Charles printzeak korteko argazkilari izendatu zuen. Neuer Jungfernstieg 20ra aldatu zuen bere estudioa. Urte batzuk geroago, 1877an, bere enpresak 30 langile inguru zituen, sortu eta 25 urte geroago. Ondorengotza prestatzeko, enpresa hori bere iloba Leonard Bieberri (1841-1931) eskualdatu zion. Leonard Bieber 1862an sartu zen enpresan, eta, 1885etik aurrera, berak kudeatu zuen, Emilie Bieber hil ondoren; 1892an, sukurtsal bat ireki zuen Berlinen. Emilie Bieber Ilandkoppeleko hilerri juduan lurperatu zuten Hanburgo-Ohlsdorfen. Leonard Bieberren semeak eman zion amaiera jarduera horri, 1938an hegoaldeko Afrikara emigratzea erabaki zuenean.

## Iruditegia

* Klara Ziegler(1869)
* Gizon ezezaguna (1856)
* Emakume ezezaguna (1856)
* Jenny Lind(Otto Goldschmidt konpositorearekin)
* Florentin laukotea
* Gustav Mahler

## Ikus, gainera

* Zerrenda:Emakume argazkilariak

## Erreferentziak

* ↑ (Alemanez) «Namens-/Sachregister der Frauenbiografien» hamburg.de (Noiz kontsultatua: 2024-01-12).
* ↑ «Leseprobe aus: Spaziergang durch die Geschichte der Fotografie (ISBN 3-00-000731-8)» www.dietermartin.de (Noiz kontsultatua: 2024-01-12).
* ↑ Edith Laudowicz. Marie Auguste Adelgunde Koettgen. .
* 1 2 (Frantsesez) Aigrain, Alice. (2021-11-18). «Lebart, Luce et Robert, Marie (dir.). Une histoire mondiale des femmes photographes» Photographica (3): 199–200. doi:10.54390/photographica.689. ISSN 2780-8572. (Noiz kontsultatua: 2024-01-12).
* ↑ «Vereins- und Personalnachrichten» Photographische Correspondenz (164): 229–230..

## Kanpo estekak

* Datuak: Q4531641
* Multimedia: Emilie Bieber / Q4531641